stanford-oval/wikipedia huggingface dataset:
טמיאס ננסי

| טמיאס ננסי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי סנאי
משפחה:: סנאיים
תת־משפחה:: סנאיי קרקע
סוג:: טמיאס
מין:: טמיאס ננסי
שם מדעי
 Tamias minimus ‏בקמן, 1839
תחום תפוצה


טמיאס בפנסילבניה
טמיאס ננסי (שם מדעי: Tamias minimus) הוא מין של מכרסם מהסוג טמיאס שבמשפחת הסנאיים והוא המין הקטן ביותר בסוגו. הוא חי באמריקה הצפונית באזורים ממוזגים.
מאפיינים

אורכו של הטמיאס 15–25 ס"מ ומשקלו 25–66 גרם. הוא בעל גוף כתום ערמוני ועליו פסים שחורים ואחריהם לבנים לאורך הגב ועד הזנב. הראש גם מפוספס ובעל כיסי לחיים לבנים ושמנים. האוזניים קטנות ולמרות שהטמיאס הוא סנאי אין לו זנב שעיר זקור אלא זנב פשוט חום.
הוא חי ביערות מחטניים ובערבות שיחים ומצפין עד לטונדרה. הטמיאס שוכן בין העצים והחורים שלהם ולא על הקרקע (כמו שאר סנאי הקרקע). הטמיאס פעיל ביום ומחפש גרגרים, פירות יער, זרעים ואצטרובלים לאכילה אך יאכל גם חרקים וביצים ואף גוזלים ונבלות בעתות רעב.
לטמיאס אויבים רבים ביניהם שועלים, ינשופים, נצים וסמוריים שונים.
טמיאס סיבירי

| טמיאס סיבירי |
| --- | --- |
 טמיאס סיבירי
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי סנאי
משפחה:: סנאיים
סוג:: Eutamias
מין:: טמיאס סיבירי
שם מדעי
 Tamias sibiricus ‏Laxman, 1769
תחום תפוצה


טמיאס סיבירי (שם מדעי: Eutamias sibiricus) הוא מין של מכרסם ממשפחת הסנאיים הקרוב לטמיאס ושייך לשבט המרמיטות. עם זאת הוא הופרד מהסוג לסוג עצמאי - Eutamias. טמיאס זה מצוי בטבע בצפון אירופה, רוסיה וסיביר וגם במזרח אסיה בסין ובקוריאה. זהו הטמיאס היחיד שאינו חי באמריקה הצפונית בטבע.
תיאור

הטמיאס הוא יונק קטן באורך של 18 עד 25 סנטימטרים, כאשר שליש מהאורך מרכיב הזנב הארוך ומשקלו הממוצע הוא 50 עד 150 גרם. ישנה דו-צורתיות זוויגית בין הזכרים הגדולים יותר לנקבות, אך המראה של הצעירים דומה מאוד לבוגרים למעט גודלם. הוא בעל פרווה כתומה-בהירה בעלת 5 פסים כהים ולבנים לסירוגין לאורך גבו עד הזנב. הטמיאסים אינם מאריכים ימים בטבע, לרוב 2 עד 5 שנים, אך בשבי נצפו פרטים שהגיעו לגיל 10 שנים.
הטמיאסים חיים במחילות בקרקע באזורים של חורש טבעי, יערות מחטניים שונים כמו הטייגה אך גם ביערות נשירים ובהרים שונים לאורך צפון ומזרח אסיה ובצפון אירופה, אך האדם הפיץ אותם כחיית מחמד לאורך פארקים רבים באירופה, בין השאר בבלגיה, צרפת, שווייץ, גרמניה, אוסטריה, הולנד ואיטליה. רבים מהטמיאסים המופצים הם מינים פולשים שברחו כשבעליהם לא רצו בהם או שנמלטו מהשבי.
הטמיאסים הם אוכלי כל המחבבים בעיקר אגוזים וזרעי אורנים הנפוצים בסביבתם. בנוסף הם יאכלו מיני זרעים שונים, שורשים, פירות, דגנים, פטריות, רכיכות, חרקים, ביצים, גוזלים וזוחלים קטנים ואף נבלות. הם עצמם עלולים להיטרף בידי דורסי יום, שועלים, סמורים, ינשופיים וחתולים. הטמיאסים הם בעלי חושים דרוכים ובמקרה של איום פרוותם עוזרת לטשטש את סביבתם והם יכולים לרוץ במהירות למאורתם.
הטמיאסים מתרבים באזור אפריל, כשהם קמים מתרדמת החורף והם מתרבים רק פעם או פעמיים בשנה. הנקבות ממליטות לאחר 32 יום של היריון 3 עד 8 גורים המתבגרים תוך 7 עד 8 שבועות. שני הזוויגים מגיעים לבגרות מינית תוך 9 חודשים.
יאס-נאג'קון-סולנוק

יאס-נאג'קון-סולנוק (בהונגרית: Jász-Nagykun-Szolnok) הוא מחוז בחלק המרכזי של מזרח הונגריה. מצפון הוא גובל במחוזות הווש ובורשוד-אבאוי-זמפלן, ממערב ומדרום-מערב במחוזות פשט ובאץ'-קישקון, מדרום ומדרום-מזרח במחוזות צ'ונגראד-צ'נאד ובקש וממזרח במחוז היידו-ביהר. בירת המחוז היא העיר סולנוק.
במחוז 22 ערים, ובסך הכול 78 יישובים. רוב אוכלוסיית המחוז גרה ביישובים העירוניים.
מחוז יאס-נאג'קון-סולנוק נמצא כולו במישור ההונגרי הגדול (אלפלד) ונופו העיקרי הוא מישורי. נהר הטיסה חוצה אותו מצפון-מזרח לדרום-מערב.
אדמתו הפוריה ומזג האוויר הנוח בו, הפכו את החקלאות לענף המרכזי בכלכלת המחוז. גידולי השדה העיקריים הם: חיטה, תירס, אורז וחמניות. כמו כן מפותחים ענפי הבקר והצאן.
היסטוריה

המחוז הוקם בשמו ובגבולותיו הנוכחיים במסגרת הגדרת המחוזות המחודשת בשנת 1950.  למעט שינויים קלים בגבולותיו הוא המשכו של המחוז ההיסטורי בעל אותו שם שהוקם ב-1876. שם המחוז, המורכב משלושה חלקים – יאס-נאג'קון-סולנוק – מצביע על  שלושה אזורים הכלולים בו: אזור היאסים (Jászság), בעל ייחודיות אתנית ותרבותים שנשתמרו בחלקם עד היום; אזור נאג'קון בעל רקע היסטורי שקשור לקומנים ואזור סולנוק.
טקסים וסמלים בבנייה החופשית

טקסים בבנייה החופשית
הטקסים בבנייה החופשית הם אוסף הפעולות המתבצעות והמילים הנאמרות במעמד התכנסות הבונים החופשיים בלשכות המסוניות.
שימוש בסמלים בבנייה החופשית הוא האופן בו עקרונות הבנייה החופשית באים לידי ביטוי.
הטקסים המסוניים הופיעו במספר יצירות ספרותיות ביניהם ב-"האיש שרצה להיות מלך" מאת רודיארד קיפלינג ו-"מלחמה ושלום" מאת לב טולסטוי.
מטרת הטקסים של הבנייה החופשית

הבנייה החופשית, כפי שהיא מתוארת בטקסיה, היא מערכת עקרונות מוסר מיוחדת, המוסתרת באמצעות אלגוריה (משל) ומתבטאת באמצעות סמלים. הסמליות והסמלים בבנייה החופשית מופיעים בלשכות והיכלי הבונים החופשיים, בהם מצויים רבים מכלי העבודה מימי הביניים ומתקופת הרנסאנס (למשל, זווית ישרה ומחוגה). מערכת החוקים והעקרונות כולה של הבנייה החופשית מוצגת למצטרפים חדשים באמצעות טקסים מסוניים, הכוללים הרצאות ומחזות בעלי אופי של משל.
בכל הבנייה החופשית שכיח למצוא את מערכת שלוש הדרגות של הלשכה הכחולה, אשר המשל שלה מתמקד בסיפור בניית מקדש שלמה (בית המקדש הראשון), ובייחוד בקורותיו של הארכיטקט הבכיר  חירם אביף. לדרגות נוספות ישנם משלים נוספים הקשורים בדרך כלל להפצת סיפורו של חירם.
ניתן להשתתף באלגוריות הללו, ובדר"כ השתתפות כרוכה בהצטרפות לגוף מסוני נפרד. סוג הדרגות הגבוהות, זמינותן ונגישותן תלויים בתחום השיפוט המאסוני של הלשכה המכהנת, אשר יזמה את השתתפותו של הבונה החופשי.
היעדרותו של תקנון

הבונים החופשיים מבצעים את תפקידם על פי דרגתם, לעיתים קרובות מזיכרון, על פי תסריט קבוע שהוכן מראש ובאמצעות פורמט טקסי. קיים מגוון רחב של טקסים מסוניים של הלשכות המסוניות. כל רשות שיפוטית מסונית חופשית לבחור ולקבוע (או לא לקבוע) את תקנון הטקסים שלה. אך ישנו דמיון בין הרשויות השונות.
לדוגמה, כל הטקסים המסוניים בעבור שלוש הדרגות הראשונות משתמשים בסמלים מתחום האדריכלות של כלי העבודה של עובדי הבנייה בימי הביניים. בונים חופשיים פילוסופיים (לעומת בונים מעשיים), אימצו סמלים אלו במטרה ללמד שיעורי אתיקה ומוסר, כמו את ארבע המידות הטובות "אומץ לב, תבונה, איפוק וצדק", וכן את עקרונות ה"אהבת אחים, רווחה וסעד (או מוסריות) ויושר" (הקיימים בטקסים אנגליים), ועקרונות ה- "חופש, שוויון ואחווה" (הקיימים בטקסים צרפתיים).
סמלים בטקסים

""ספר החוק הקדוש"" (Volume of the Sacred Law = VSL), שהוא ספר התנ"ך ונמצא תמיד בלשכה פתוחה. למרות זאת, כל שנדרש ממועמד הוא לומר כי הוא מאמין בכוח עליון; לא 'אלהים', בכדי שבעלי כל האמונות באל יוכלו להתאחד תחת אמונה אחת, אבל הדרך בה כל אח מבטא את אמונתו היא פרטית שלו. ישנם קווי דמיון בין טקסי ההשבעה הנהוגים בלשכה הגדולה המאוחדת של אנגליה (UGLE) ובין בתי המשפט וארגונים אחרים המקיימים טקסי השבעה.
בלשכות בהן ישנם חברים בעלי אמונה דתית שונה, שכיח למצוא יותר מטקסט אחד. כחלק משמירה על מרכיב הגאומטרי והארכיטקטוני של הבנייה החופשית, הישות הנעלה מכונה בטקסים מאסונים בכינוי "הארכיטקט הגדול של העולם", או כינוי דומה, על מנת להבהיר כי ההפניה היא כללית ואיננה קשורה לתפיסה של דת מסוימת של מושג האלוהות. ישנן לשכות העושות שימוש בתעתיקי לוחות ("לוחות דרגה") שהם לוחות מאוירים או מודפסים המציגים מגוון רחב של הסמלים של הבנייה החופשית. הם יכולים לשמש בתור עזרי לימוד להעברת מידע בהרצאות הבאות בעקבות כל אחת משלוש הדרגות הראשונות, בהן חבר בונה חופשי מנוסה מסביר את המושגים השונים של הבנייה החופשית לחברים חדשים.
מקדש שלמה מהווה סמל מרכזי בבנייה החופשית, ושלושת הנשיאים הגדולים היו המלך שלמה, המלך חירם מלך צור וחירם אביו, שאביו היה עברי, ובסיפור בניית מקדש שלמה הוא מופיע כארכיטקט אשר בנה את המקדש. טקסי חניכה של הבנייה החופשית כוללים את שחזורה של סצנה מתוך בנייתו של מקדש שלמה במהלך בנייתו. אם כך, כל לשכה מסונית מסמלת מקדש במהלך הענקת התארים, ובעלת אובייקטים טקסיים (שחלקם קבועים במבנה ואחרים ניידים) המייצגים את המבנה הארכיטקטוני של המקדש. בין הבולטים ביותר הם ההעתקים של עמודי התווך בועז ויכין אשר דרכם אמור לעבור כל חניך.
לחיצת יד מסונית

לחיצת היד המסונית (או Token) שימשה במקור כדרך להתקבל לפגישות ולזהות מבקרים שהם אחים.
תפיסת הסודיות בטקסי הבונים החופשיים

על פי תיאורית קונספירציה בלתי מוכחת, ההיעלמות המסתורית של מחבר הספרים האנטי מאסוני, ויליאם מורגן בשנת 1826 נגרמה, על פי הערכות, בעקבות איומיו לפרסם ספר מפורט על טקסי הבונים החופשיים. לאחר שנעשה ניסיון לשרוף את ההוצאה לאור ולהביאו של מורגן למעצר באשמת גנבה, הוא נתפס ונלקח לפורט ניאגרה, ולאחר מכן נעלם. החשדות שנבעו מהסיפור הובילו ליצירת המפלגה האנטי מסונית, אשר נהנתה מתקופה קצרה של פופולריות, אך במהירות נעלמה לאחר שנציגם למועמדות לנשיאות בשנת 1832 היה בונה חופשי.
ראו גם

הבונים החופשיים
בית הבונים החופשיים (שיקגו)
זווית ישרה ומחוגה
עין ההשגחה
מסדר דה מולה
לקריאה נוספת

בן-ציון ח. אילון, בין העמודים, אוצר רב בונה, 1965.
מרדכי צבירן, אמת אחרת - הנוסח הסקוטי, הוצא בחסות המועצה העליונה של הדרגה ה-33 והאחרונה של הנוסח הסקוטי הקדמון והמקובל בבנייה החופשית במדינת ישראל, 2008.
דני דורון, הבנייה החופשית - מבט אישי, הוצאת איתי בחור 2012.
הערות שוליים

↑  University of Bradford, Web of Hiram First Degree Lecture, pub. Lewis, London, 1801
טבעת מסונית. טבעת כזו יכול לענוד כל בונה חופשי בעל דרגה שלישית ומעלה.
לבוש מסוני. נלבש על ידי בונה חופשי בלשכת המאורות, חבר בהנהלת הלשכה הגדולה ירושלים, ברמת גן ישראל.
סמלים בבניין האופרה מינג
הצופן של הבנייה החופשית - קוד גאומטרי ששילוב סמליו הגרפיים על פי מפתח מסוים העביר מסרים
טרטרזין

| --- | --- |
 
 שם סיסטמטי:  Trisodium (4E)-5-oxo- 1-(4-sulfonatophenyl)- 4-[(4-sulfonatophenyl)hydrazono]- 3-pyrazolecarboxylate
 שמות נוספים:  E102, FD&C Yellow 5, Acid Yellow 23
 כתיב כימי:  C₁₆H₉N₄Na₃O₉S₂ 
 מסה מולרית:  534.3 גרם/מול
 מספר CAS:  1934-21-0
 
טרטרזין (Tartrazine) הוא צבע מאכל סינתטי בגוון צהוב לימון השייך למשפחת צבעי האזו (Azo dyes). החומר מסיס במים ושיא הבליעה (בתמיסה מיימית) באורך גל של 427nm. כתוסף מזון הוא מסומן כמספר E: ‏ E-102.
משקה אינקה קולה המכיל טרטרזין
מוסף בדרך כלל במאפים, מרקים, אטריות, ממתקים ומשקאות קלים.
השפעות

טרטרזין מעורר תגובות אלרגיות יותר מכל צבע אזו אחר ובפרט אצל חולי אסתמה ואנשים הרגישים לאספירין. כ-0.12% מהאוכלוסייה אלרגיים לחומר. מחקרים מצאו קשר אפשרי בין צריכת טרטזין להפרעות קשב, ריכוז והיפראקטיביות וכן לסרטן המעי הגס.
רגולציה

בשנת 2007 פורסם דו"ח של סוכנות המזון הבריטית בו נראה כי שילוב של כמה צבעי אזו ובהם טרטרזין עם סודיום בנזואט קשור להיפראקטיביות אצל ילדים, אך מחקרים רבים אחרים לא מצאו קשר זה. בעקבות הדו"ח הללו נאסר על הוספת הצבע למזון בנורווגיה בשנת 2008, אך לאחר מכן בוטל האיסור. בבריטניה הומלץ באותה השנה שתאגידים יחדלו באופן וולונטרי והדרגתי מהשימוש בחומר, ובארצות הברית נבחנת האפשרות של הוצאת החומר מכלל שימוש.
בישראל יש חובה לציין את דבר הימצאותו של התוסף במזון ובמשקה ובמוצרי קוסמטיקה.
חלופות

חלופות טבעיות לטרטרזין כוללות את החומרים בטא-קרוטן ואנאטו (E-160b).
שימושים במחקר

חוקרים מאוניברסיטת סטנפורד הדגימו שימוש בטטרזין לשינוי מקדם השבירה של עור עכבר חי שמאפשרת לצמצם את פיזור האור וכך לצפות במבנים שמתחת לעור. השיטה עובדת עד לעומק של כ-3 מילימטרים ומאפשרת דרך חליפית לניטור חיות מעבדה המשמשות למחקר רפואי.
הערות שוליים

↑  What You Need to Know About Yellow No. 5 (באנגלית).
↑  ynet, חוקרים הפכו עור של עכברים לשקוף בעזרת צבע מאכל, באתר ynet, 7 בספטמבר 2024
↑  Zihao Ou, Yi-Shiou Duh, Nicholas J. Rommelfanger, Carl H. C. Keck, Shan Jiang, Kenneth Brinson, Su Zhao, Elizabeth L. Schmidt, Xiang Wu, Fan Yang, Betty Cai, Han Cui, Wei Qi, Shifu Wu, Adarsh Tantry, Richard Roth, Jun Ding, Xiaoke Chen, Julia A. Kaltschmidt, Mark L. Brongersma, Guosong Hong, Achieving optical transparency in live animals with absorbing molecules, Science 385, 2024-09-06 doi: 10.1126/science.adm6869
| --- | --- |
בקרת זהויות :  GND: 4315958-8
טרוויס ואן וינקל

| --- | --- |

ואן וינקל, 2016
 לידה:  4 בנובמבר 1982 (בן 41) ויקטורוויל, קליפורניה, ארצות הברית ארצות הברית 
 מדינה:  ארצות הברית 
 תקופת הפעילות:  מ-2004 
 מקום לימודים:  McIntosh High School 
 http://www.travisvw.com/
 פרופיל ב-IMDb
 
טרוויס סקוט ואן וינקל (באנגלית: Travis Scott Van Winkle; נולד ב-4 בנובמבר 1982) הוא שחקן ודוגמן אמריקאי, אשר ידוע בעיקר בשל תפקידו בתור דני גרין בסדרה "הספינה האחרונה" (2014–2018) ובתור קארי קונרד בסדרה "את" (2021).
ביוגרפיה

טרוויס נולד בויקטורוויל, קליפורניה, האמצעי מתוך שלושת ילדיהם של סאלי (לבית פיצג'רלד) וצ'ארלס ואן וינקל. בגיל שנתיים עברה המשפחה להתגורר בעיירה אוסקודה, מישיגן. כשהיה בן שמונה עברה משפחתו שוב לפיצ'טרי סיטי, ג'ורג'יה, שם סיים את לימודיו בבית הספר התיכון מקינטוש ולאחר מכן למד באוניברסיטת מערב ג'ורג'יה אך לא סיים את לימודיו ועזב בגיל 20 כדי להתמקד בקריירת המשחק שלו בהוליווד.
קריירה

ואן וינקל ערך את הופעת הבכורה שלו בטלוויזיה בפרק בדצמבר 2004 בסיטקום "Quintuplets", ומאז הופיע בסדרות כמו "כל כך רייבן", "מלקולם באמצע", "The O.C." ו-"הרקיע השביעי". בקולנוע הופיע בסרטים כמו "פגוש את הספרטנים", "המוסד הסגור" ורובוטריקים. בעוד שהוא דגמן עבור חברת האופנה אברקרומבי אנד פיץ' שיחק, ואן וינקל בשנת 2009 בסרט "יום שישי ה-13". בשנת 2008 הופיע בקליפ של הזמרת ג'וליאן האף "That Song in My Head ".
בשנת 2011, ואן וינקל כיכב בסרט המתח "247 ° F" בכיכובה של סקאוט טיילור-קומפטון. בשנת 2012 הוא כיכב בקומדיה העצמאית "Last Call" על שני בני דודים חסרי הישגים, דני (ואן וינקל) ופיל צריכים להוכיח את עצמם כאשר הם נאלצים לנהל את הפאב המשפחתי, במטרה להציל את דודם הסורר מהכלא ומחורבן כלכלי. הוא כיכב במותחן "רצח מתקתק" לצד טרישה הלפר.
בשנים 2011 ו-2012 הופיע בהופעות אורח בסדרות טלוויזיה כמו "הכול לטובה", "מרוששות" ו"שני גברים וחצי". באוקטובר 2012 הוא לוהק לתפקיד דניאל ג'ושוע "דני" גרין, בפיילוט הדרמה לאקשן של ערות הטלוויזיה TNT "הספינה האחרונה". הסדרה הוקרנה בבכורה ב-TNT ב־22 ביוני 2014. בדצמבר 2012 הוא לוהק לתפקיד חוזר בתפקיד ג'ונה בעונה השנייה של הסדרה "חשיפה לדרום".
בשנת 2014 כיכב בסרט הקומדיה "Mantervention".
בשנת 2017 כיכב כסקוט הייס בסרט הטלוויזיה של ערוץ הולמרק "Christmas Getaway" לצד ברידג'ט רגן.
באוקטובר 2020 פורסם כי ואן וינקל לוהק לתפקיד הראשי בעונה השלישית של סדרת המתח של נטפליקס "את".
חיים אישיים

ואן וינקל מאמין בדת הבהאית.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2005 | Confession | סקוט |  |
| 2006 | שיגעון של קולג' | הוט אמברוז |  |
| 2006 | מהומה בקולג' 2 | חבר באחווה |  |
| 2006 | Left in Darkness | קורבי |  |
| 2007 | רובוטריקים | טרנט |  |
| 2008 | פגוש את הספרטנים | סוניו |  |
| 2008 | Asylum | טומי |  |
| 2009 | יום שישי ה-13 | טרנט סאטון |  |
| 2011 | 247°F | איאן |  |
| 2012 | טקסי מעבר | הארט |  |
| 2012 | Last Call | דני |  |
| 2012 | Bloodwork | גרג |  |
| 2014 | Mantervention | קוק |  |
| 2019 | Senior Love Triangle | ספנסר |  |
| 2024 | שומר הברים | דקס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2004 | Quintuplets | הוגו | פרק: "Date Night" |
| 2004 | כל כך רייבן | בן | פרק: "Double Vision" |
| 2005 | מלקולם באמצע | פיליפ | פרק: "Tiki Lounge" |
| 2005 | The O.C. | קייל תומפסון | פרק: "The O.C. Confidential" |
| 2005 | הרקיע השביעי | בריאן | פרק: "Helpful" |
| 2007 | ורוניקה מארס | פטריק ניקרסון | פרק: "Weevils wobble But They Don't Go Down" |
| 2007 | גריק | טרוויס | פרק: "Multiple Choice" |
| 2009 | 90210 | ג'יימי | 4 פרקים |
| 2010 | חוק וסדר: לוס אנג'לס | קולין בלקלי | פרק: "Hollywood" |
| 2011 | הכול לטובה | בו באזינסקי | 2 פרקים |
| 2011 | מרוששות | ויליאם | פרק: "And the '90s Horse Party" |
| 2012 | שני גברים וחצי | דילן | פרק: "A Possum on Chemo" |
| 2012 | CSI: מיאמי | מיקי | פרק: "Last Straw" |
| 2012 | לגדל את הופ | פיליפ | פרק: "Sabrina's New Jimmy" |
| 2012 | Squad 85 | ראסטי | סדרת רשת; 6 פרקים |
| 2012 | A Star for Christmas | ג'ארד | סרט טלוויזיה של Ion Television |
| 2013 | חשיפה לדרום | ג'ונה ברילנד | 5 פרקים |
| 2014–2018 | הספינה האחרונה | דני גרין | תפקיד ראשי (5 עונות); 56 פרקים |
| 2015 | Bound & Babysitting | אלכס | סרט טלוויזיה של PixL |
| 2015 | צוות עקרב | ניית'ן האל | פרק: "Robots" |
| 2017 | Christmas Getaway | סקוט הייז | סרט טלוויזיה של הולמרק |
| 2019 | אינסטינקט | ראיין סטוק | תפקיד ראשי (עונה 2); 11 פרקים |
| 2020 | Project Christmas Wish | לוקאס | סרט טלוויזיה של הולמרק |
| 2021 | את | קארי קונרד | תפקיד ראשי (עונה 3); 8 פרקים |
| 2021 | Tis the Season to be Merry | אדם וולטרס | סרט טלוויזיה של הולמרק |
| 2022 | Good Sam | ד"ר אריק קייס | 4 פרקים |
| 2023 | פובאר | אלדון | תפקיד ראשי; 8 פרקים |
הערות שוליים

↑  According to the State of California. California Birth Index, 1905–1995. Center for Health Statistics, California Department of Health Services, Sacramento, California.
↑  "Travis Van Winkle". www.listal.com. נבדק ב-2016-08-27.
↑  Wagner, Curt (19 ביוני 2015). "Travis Van Winkle: Service, Spirituality & 'The Last Ship'". TV Show Patrol. נבדק ב-15 באוקטובר 2020. {{cite web}}:  (עזרה)
↑  Staff, Hollywood.com (2015-02-06). "Travis Van Winkle | Biography and Filmography | 1982" (באנגלית אמריקאית). נבדק ב-2016-08-27.
↑  Accepted, נבדק ב-2016-08-27
↑  Squires, John (26 ביוני 2017). "'Transformers' and 'Friday the 13th' Share a Weird Universe Connection". Bloody Disgusting. נבדק ב-12 ביוני 2018. {{cite web}}:  (עזרה)
↑  Ghosh, Korbi (6 באוגוסט 2009). "'90210' season 2 adds Travis Van Winkle: Who's that boy?". Zap2it. נבדק ב-8 ביוני 2014. {{cite web}}:  (עזרה)
↑  Harley, Joel. "247F - Horror DNA". www.horrordna.com. אורכב מ-המקור ב-2019-02-04. נבדק ב-2016-08-27.
↑  "Exclusive Clip: Christopher Lloyd loses his mind in 'Last Call'". נבדק ב-2016-08-27.
↑  "Film Review: Bloodwork (2012)". horrornews.net. נבדק ב-2016-08-27.
↑  "Here's What Happened on 2 Broke Girls - And the 90s Horse Party - tbs". TBS. נבדק ב-2016-08-27.
↑  "Quintet Cast In Michael Bay's TNT Pilot 'The Last Ship'", Deadline.com, October 9, 2012.
↑  Travis Van Winkle to Create Conflict on Hart of Dixie, TVFanatic.com, December 19, 2012.
↑  Mantervention, נבדק ב-2016-08-27
↑  "Christmas Getaway Cast | Christmas Getaway | Hallmark Channel". Hallmark Channel. נבדק ב-2017-12-28.
↑  Petski, Denise (15 באוקטובר 2020). "'You': Travis Van Winkle & Shalita Grant Join Season 3 Of Netflix Series". Deadline Hollywood. נבדק ב-15 באוקטובר 2020. {{cite web}}:  (עזרה)
↑  Wagner, Curt (19 ביוני 2015). "Travis Van Winkle: Service, spirituality & 'The Last Ship'". TV Show Patrol. נבדק ב-2015-05-23. {{cite web}}:  (עזרה)
| --- | --- |
בקרת זהויות :  NLI: 987007421342105171  BNE: XX4856690  BnF: cb165622035 (data)  GND: 1102181749  ISNI: 0000 0001 1453 8248  LCCN: no2009131544  VIAF: 102350716   WorldCat (עם VIAF): 102350716 
טרוויס ואן וינקל ושחקני הספינה האחרונה
טלוסה

טלוסה (באנגלית: Telosa) היא עיר מתוכננת אוטופית בארצות הברית שהוצעה על ידי המיליארדר האמריקאי מארק לור והוכרזה בספטמבר 2021. לפרויקט יש אוכלוסיית יעד של 5 מיליון איש עד 2050, כאשר השלב הראשון של הבנייה צפוי לאכלס 50,000. המיקום לא נבחר בתחילה, כאשר מתכנני הפרויקט מתכוונים שהעיר תיבנה על קרקע זולה באפלאצ'יה או במדבר המערב האמריקאי.
השם טלוסה נגזר מהמילה טלוס (telos) ביוונית עתיקה, שפירושה "מטרה".
תכנון

את טלוסה הגה נשיא וולמארט מסחר אלקטרוני לשעבר בארצות הברית והמיליארדר מארק לור. בהצהרה שהודיעה על התפטרותו מוולמארט, הביע לור את רצונו לבנות "עיר העתיד" המבוססת על "גרסה מתוקנת של קפיטליזם". לור מתייחס לפילוסופיית העיצוב שלו לעיר כ"שוויון", המתואר כ"מודל חדש לחברה, שבו עושר נוצר בצורה הוגנת... לא מכביד על העשירים; לא מעלה מיסים. פשוט להחזיר לאזרחים ולאנשים את העושר שהם עזרו ליצור".
לור שכר את משרד האדריכלים קבוצת ביארק אינגלס, בבעלות האדריכל הדני ביארק אינגלס, כדי לטפל בתכנון האב של העיר המוצעת.
מאפיינים

טלוסה מתוכננת להיות "עיר 15-דקות", כאשר מקומות עבודה, בתי ספר ומוצרים ושירותים בסיסיים נמצאים במרחק של 15 דקות נסיעה מבתי התושבים. כלי רכב המונעים בדלק מאובנים לא יורשו להיכנס לעיר, עם דגש במקום זאת על הליכתיות ושימוש בקורקינטים, אופניים וכלי רכב חשמליים אוטונומיים.
גורד שחקים עצום, המכונה "מגדל אקוויטיזם", מתוכנן לשמש "מגדלור העיר". המאפיינים הצפויים של גורד השחקים כוללים מקום לאחסון מים, חוות אירופוניות וגג פוטו-וולטאי.
הבעלות המוצעת על הקרקע בעיר מבוססת על עקרונות ג'ורג'יסטיים, כפי שדגל הכלכלן הפוליטי הנרי ג'ורג' בספרו "קידמה ועוני" משנת 1879. על פי הכללים המוצעים, כל אדם יהיה מורשה לבנות, להחזיק או למכור בית, בניין או כל מבנה אחר, והתושבים יחלקו את הבעלות על הקרקע במסגרת שיתוף קהילתי.
מיקומים אפשריים

מתכנני הפרויקט הביעו כוונה שהעיר תוקם על קרקע מדברית זולה במיקום שטרם הוחלט נכון ל-2021, עם יוטה, איידהו, נבדה, אריזונה, טקסס ואפלאצ'יה שהוצעו כמקומות פוטנציאליים.
קבלה

כשכתב ב- Timeout.com בספטמבר 2021, אד קנינגהם הצהיר כי "עיצובי השרטוט הם, בהתאם לטעם, אוטופיים אוטופיים מסנוורים או דיסטופיים מטרידים. יש הרבה ארכיטקטורה חדשנית המוצגת לצד חזונות עתידניים של תחבורה ציבורית ומרחבים מלאי ירק וטבע." הוא זכה לביקורת כפרויקט יוהרה לא מציאותי שיהיה פחות בר קיימא מאשר בנייה על אזורים עירוניים קיימים.
ראו גם

ניאום
ניו הרמוני, אינדיאנה
הערות שוליים

1 2 3 4 5 6  Holland, Oscar (6 בספטמבר 2021). "Plans for $400-billion new city in the American desert unveiled". CNN (באנגלית). ארכיון מ-7 בספטמבר 2021. נבדק ב-7 בספטמבר 2021. {{cite web}}:  (עזרה)
1 2  Del Rey, Jason (15 בינואר 2021). "Walmart's e-commerce chief is leaving to build 'a city of the future'". Vox (באנגלית). ארכיון מ-31 בינואר 2021. נבדק ב-7 בספטמבר 2021. {{cite web}}:  (עזרה)
1 2 3  Brustein, Joshua (1 בספטמבר 2021). "The Diapers.com Guy Wants to Build a Utopian Megalopolis". Bloomberg (באנגלית). ארכיון מ-2 בספטמבר 2021. {{cite web}}:  (עזרה)
↑  Kirsch, Noah (1 ביולי 2021). "Electric Jets, Buried Trash And Controlled Ownership. Welcome To Marc Lore's 'City Of The Future'". Forbes (באנגלית). ארכיון מ-19 ביולי 2021. {{cite web}}:  (עזרה)
1 2  Gleeson, Scott (8 בספטמבר 2021). "Former Walmart president reveals plan for $400-billion Utopian city in the US desert". USA Today. ארכיון מ-8 בספטמבר 2021. נבדק ב-9 בספטמבר 2021. {{cite web}}:  (עזרה)
1 2  Alsever, Jennifer (1 בספטמבר 2021). "Why tech billionaire Marc Lore wants to build a utopian city". Fortune (באנגלית). ארכיון מ-7 בספטמבר 2021. נבדק ב-8 בספטמבר 2021. {{cite web}}:  (עזרה)
↑  Cunningham, Ed. "A huge new city is being built in the US desert – but is it just greenwashing?". Time Out Worldwide. ארכיון מ-24 בדצמבר 2021. {{cite web}}:  (עזרה)
↑  The Week Staff. "Telosa: a desert utopia or a billionaire's vanity project?". The Week UK. Future plc. נבדק ב-6 בפברואר 2023. {{cite web}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טלוסה".
טריאסטה (נפה)

| --- | --- |
סמל טריאסטהסמל טריאסטה

צוקים קרסטיים ליד טריאסטה
 מדינה:  איטליה איטליה
 מחוז:  פריולי-ונציה ג'וליה פריולי-ונציה ג'וליה
 מושל:  Maria Teresa Bassa Poropat
 רשות מחוקקת:  Provincial Council of Trieste 
 בירת הנפה:  טריאסטה 
 תאריך ייסוד:  1920 
 שטח:  212 קמ"ר
 תאריך נטישה:  30 בספטמבר 2017 
 אוכלוסייה:  ‏
  ‑ בנפה:  236,512 (2006)
  ‑ צפיפות:  1,132 נפש לקמ"ר (2006)
 קואורדינטות:  45°38′10″N 13°48′15″E﻿ / ﻿45.636111111111°N 13.804166666667°E﻿ / 45.636111111111; 13.804166666667 
 אזור זמן:  UTC +1
 http://www.provincia.trieste.it
  מפת מיקום  מפה מפורטת     לחצו כדי להקטין חזרה    לחצו להגדלה       מפת נפת טריאסטה tabBackground:;tabBorder:#aaa;defaultTab:0;
 
נפת טריאסטה (באיטלקית Provincia di Trieste; בסלובנית Tržaška pokrajina) היא נפה במחוז פריולי-ונציה ג'וליה בצפון-מזרח איטליה, ובירתה בטריאסטה. הנפה משתרעת על שטח של 212 קמ"ר ומבחינה זו היא הנפה הקטנה במדינה. בשנת 2006 מנתה אוכלוסייתה 236,512 תושבים, רובם המכריע בעיר טריאסטה. הנפה מחולקת לשש רשויות מקומיות וגם מבחינה זו היא הקטנה באיטליה.
גאוגרפיה

נפת טריאסטה משתרעת לחופיו של מפרץ טריאסטה שהוא שלוחה של הים האדריאטי, וצורתה כשל רצועה מוארכת שאורכה 30 ק"מ ורוחבה בן 5 ל-10 ק"מ. הנפה מוקפת מדרום, מזרח וצפון על ידי סלובניה, וממערב היא גובלת בים לאורך חוף בן 48.1 ק"מ. רק בפינה הצפון-מערבית, גובלת הנפה לאורך קו גבול קצר, בטריטוריה איטלקית (נפת גוריציה).
נופה של הנפה עוצב בתהליכים קרסטיים וחבל קראס הסלובני, שהעניק את שמו לתופעה, גולש לתחומה של הנפה ומשתפל מגובה של כ-400 מטר עד לחוף הים, לעיתים בצורת מצוקים תלולים. גרוטה ג'יגאנטה (Grotta Gigante - "המערה הענקית") היא תופעת הקרסט הידועה ביותר בנפה, והאולם המרכזי בה משתרע לאורך של 130 מטר, רוחב של 65 מטר, וגובהו 107 מטר.